
Acolada nr. 11 noiembrie 2014 


Mircea Eliade şi braţul lung al Inchiziției comuniste 


Motto: „Nici un alt profesor 
de istoria religiilor nu s-a 
bucurat în America de o aşa 
de mare popularitate ca 
Mircea Eliade. Ţin minte 
ovaţiile pe care le-a primit 
în noiembrie 1973 când a 
conferențţiat la Chicago în 
fața a peste o mie de 
profesori universitari” 
(Mac Ricketts, iulie 1981). 


De zece ori propus 
să primească Premiul Nobel 
pentru literatură (it.wikipedia, 
7 aprilie 2007), Mircea Eliade 
a fost de zece ori împiedicat («lucrat») să nu-l primească. După 
moartea faimosului istoric al religiilor (premiat de Academia 
Franceză) a ieşit la lumină şi treptata depreciere a Premiului 
Nobel, distincție literară refuzată în mod hotărât de Cioran, 
propus după 1986. Din ce în ce mai politizat, criteriul de selecție 
a premiaţilor Nobel a încetat să aibă vreo legătură cu valoarea 
operei acestor scriitori, promovându-se prin premiere teme 
legate de persecuția evreilor în al doilea război mondial (vezi 
„nobelizarea” scriitorului maghiar pentru o carte pe tema 
lagărelor germane, sau a lui Elie Wiesel care, în loc să scrie 
adevărul despre crimele administraţiei ungureşti împotriva 
românilor şi a evreilor stabiliți în Maramureş, a preferat 
minciuna cu jandarmii români persecutori ai evreilor din 
jumătatea de Ardeal păzită de jandarmii unguri la vremea 
administraţiei maghiare (vezi Dan Botta, Contribuţia geniului 
creator şi propagator de cultură al Românilor la dezvoltarea 
culturii maghiare şi a statului modern maghiar, în volumul Dan 
Botta, Limite şi alte eseuri, Editura Crater, Bucureşti, 1996, 
pp. 303- 307) de după Dictatul de la Viena. În 
august 1940 Hitler a oferit ungurilor acest 
teritoriu românesc începând cu 1 septembrie 
1940, când a început şi masacrarea locuitorilor 
pentru purificarea etnică a zonei ocupate până în 
toamna anului 1944, când românii au eliberat 
Nord-Vestul Transilvaniei iar sovieticii au instituit 
acolo administraţia lor. 

„Lucrat” a fost şi Lucian Blaga în 1956, 
când inchiziția comunistă s-a repezit să meargă 
până în îndepărtata Suedie ca să împiedice 
acordarea premiului Nobel candidatului propus 
de la Paris de profesorul Bazil Munteanu şi de la 
Lund, din Suedia, de profesorul Alf Lombard. 
Aceasta se întâmpla când cititorii români nu mai 
văzuseră numele filosofului şi poetului Blaga prin 
reviste, altfel decât pus la zid, după exemplul 
dat (în „Lupta de clasă”, nr.7/1949) de Leonte 
Răutu („din nomenclatura parazitară” aservită 
intereselor sovietice), ideolog comunist care nu 
se sfiise a scrie că „teoriile” filosofului Lucian 
Blaga au servit „fascizării” României. Aceiaşi 
mercenari ai ocupantului sovietic care 
transformaseră întreaga țară într-o imensă 
puşcărie cu peste două sute de locuri de detenţie 
şi de schingiuire a milioane de români nevinovați 
aveau să-l «lucreze» în 1960 şi pe Vintilă Horia, 
să nu cumva să-i fie decernat un premiu mai 
modest (d. p. d. v. financiar) decât Premiul Nobel, 
anume Premiul Goncourt al Academiei Franceze. 

De la Monica Lovinescu ştim cum s-a derulat «cazul 
Vintilă Horia»: La aflarea veştii că un scriitor român trăitor în 
exil ar putea fi onorat cu un premiu de prestigiu, acel stat în 
stat pe care l-a reprezentat Securitatea - înființată în 1948 la 
ordinul Moscovei de Ana Pauker (colonel sovietic) —, a trimis 
la Ambasada R.P.R. din Paris - prin oportunistul Mihai Ralea, 
bucuros de posibilitatea unui nou voiaj în Franţa studiilor lui 
doctorale, un dosar falsificat de securişti într-un mod «foarte 
smecher. Se găseau în el unele lucruri reale, articole scrise de 
pe poziții de dreapta, în fotocopie, şi erau tot acolo, altele, 
INVENTATE, adică BĂTUTE LA MAŞINĂ şi FOTOCOPIATE, 
articole de un antisemitism fulminant şi delirant. (...) Erau 
amestecate abil, foarte inteligent, bine trucate în colajul ce se 
oferea » (Monica Lovinescu, în vol. Resemnarea cavalerilor, 
Ed. Jurnalul literar, Bucureşti, 2002, p. 100). 

Dacă în perioada exilului francez lui Mircea Eliade i s- 
a putut bloca obținerea unei catedre de istoria religiilor la 
Hautes Etudes prin dispoziţii date Legaţiei României din Paris 
de inchiziția ideologică din țara ciuntită de Bucovina de Nord 


academice, care în 1945 îl alegeau membru al Societăţii 
«asiatique », în 1948 îl invitau să participe la Congresul 
internaţional al orientaliştilor de la Paris, iar în perioada 1950- 
1956 să țină conferințe la Universitățile din Roma, Amsterdam, 
Padova, Strassburg, Miinchen, Freiburg, Chicago, Lund, 
Uppsala. 


Braţul cel lung al inchiziției nu se putea lungi pe 
atunci cum se lungeşte el astăzi prin enciclopediile on-line 
unde - în şapte aşa-zis „libere” enciclopedii (Wikipedia în 
română, în franceză, în spaniolă, în portugheză, în engleză, în 
germană şi în italiană) —, lipsesc, printr-un ciudat consens, 
volumele omagiale (de ex. Studies in Honour of Mircea Eliade. 
Myths and Symbols, 1969, Univ. Chicago Press) şi cele 
cuprinzând lucrările Colocviilor internaționale pe tema „Eliade” 
organizate de universități occidentale când renumitul istoric 
al religiilor împlinise 70 de ani, trecute sub tăcere fiind şi 
zecile de teze de doctorat în care, la cele mai prestigioase 
universități au fost analizate ideile novatoare din hermeneutica 
lui Eliade. Asta ca să nu amintim şi de lista bibliografică extrem 
de sumară din diversele Wikipedii în care lipsesc multe dintre 
cărțile ştiinţifice ale lui Mircea Eliade. 

Studiile în onoarea lui Mircea Eliade la împlinirea 
vârstei de 60 de ani au rămas şi după un sfert de secol netraduse 
şi netipărite de Humanitas, fosta Editură Politică atât de ahtiată 
să invadeze piața cu traduceri încât şi lucrări scrise în româneşte 
de Eliade au fost editate retraduse în româneşte din franceză, 
deşi Eliade era „gata să pună la dispoziție unei edituri româneşti 
manuscrisul Istoriei religiilor pe care-l are în limba română la 
Paris” (vezi vol. Mircea Eliade în arhiva Securității, Editura 
„Mica Valahie”, Bucureşti, 2008, p.119). Oferit de Eliade în 
1974, manuscrisul românesc al volumului Traite d'histoire des 
religions - care îl „şocase” pe Paul Ricoeur făcându-l să 
descopere „la coherence et la stabilite de Punivers sacră, ou 
toutes les figures sont en quelque sorte contemporaines les 
unes des autres” (vezi volumul Mircea Eliade. Cahiers de 
I'Herne, 33/1978, p. 276), şi dându-i astfel peste cap 
prejudecățile istoriciste asupra fenomenului religios -, a fost 
refuzat în comunism de poliția gândirii care orchestra, cum 
orchestrează din umbră şi azi, minimalizarea valorilor româneşti 
percepute ca valori universale. Refuzat a rămas şi după căderea 


Thomas Dodd: Fecioara astrală 
comunismului când Editura Humanitas s-a grăbit să facă bani 
de pe urma lui Eliade. 

Din cale afară de ciudată ne pare (în menţionatele 
enciclopedii on-line) şi omiterea menţionării următoarelor 
distincții academice care i-au fost acordate lui Mircea Eliade 
după criterii strict valorice şi nu politice: «Sewell L. Avery 
Distinguished Service Professor » (1964); Membru al 
«American Academy of Arts and Science» (11 mai 1966); Doctor 
Honoris Causa al Universității din Yale (iunie 1966); «Christian 
Culture Award Gold Medal for 1968», Univ. Windsor (Canada); 
Doctor Honoris Causa la Universitatea Naţională din La Plata 
(Argentina), 1969 ; Professor Extraordinario de la Escuela de 
Estudios Orientales, 1969 (Univ. San Salvador); Doctor Honoris 
Causa in Sacred Theology, Ripon College, 1969; Doctor Honoris 
Causa of Humane Letters, Loyola University (Chicago); Membru 
al Academiei Britanice (8 iulie 1970); Doctor Honoris Causa in 
Science of Religion, Boston College (iunie 1971); Doctor 
Honoris Causa of Law, La Satte College, Philadelphia (17 mai 
1972); Doctor Honoris Causa of Humane Letters, Oberlin 
College (21 mai 1972); Membru al Academiei Austriece de 
Stiință, Viena (23 mai 1973); Doctor Honoris Causa of Letters, 
Univ. of Lancaster (16 aug. 1975); Membru coresp. al Academiei 
Regale Belgiene (sept 1975); Doctor Honoris Causa al Univ. 
Sorbone (Paris, 14 febr.1976); Membru al Acad. de Limbă şi 
literatură franceză, Bruxelles (15 febr.1977); Membru al 
Academiei Regale Belgiene (18 febr. 1977); Premiat de 
Academia franceză pentru « Istoria credințelor şi ideilor 


De 


religioase », iunie 1977; Legiunea de onoare, Paris, 1l 
sept.1978, etc. 

Pe piața cărţilor româneşti, lipsa distincţiilor 
academice din volumele Editurii Humanitas care-l au drept 
autor pe Eliade contrastează în mod vădit cu înşirarea premiilor 
primite de activistul comunist Andrei Pleşu (şef al biroului 
organizaţiei de bază a tineretului comunist din Institutul de 
Istoria Artei) desemnat de Ion Iliescu întâi ministru al culturii 
post-decembriste apoi ministru de externe (vezi notele 
articolului Isabela Vasiliu-Scraba, Un fals filosof al religiilor — 
Andrei Pleşu - despre unul autentic : MIRCEA ELIADE, în 
rev. „Tribuna”, Cluj-Napoca, anul XIII, nr. 272/ 2014, pp. 14 - 15 
sau, a se vedea şi art. Isabela Vasiliu-Scraba, A. Pleşu, un eseist 
preocupat de îngeri şi vampiri, din rev. „Acolada”, Satu Mare. 
Distincţiile academice oferite activiştilor comunişti pe criterii 
politice erau notorii pe vremea Ceauşeştilor. Dar chiar şi în 
secolul XXI, comunistul Hugo Chavez a fost făcut pe criterii 
politice „doctor honoris cauza” al Universității din San Salvador. 

În cazul marelui istoric al religiilor care a fost Mircea 
Eliade, prin ciudatele «omiteri» ale distincțiilor academice se 
înrudesc între ele nu mai puţin de opt enciclopedii online: 
Enciclopedia britanică şi cele şapte wikipedii (în fr., pt.,en., 
sp., ge., ro., it.). Astfel că putem afirma fără teamă de eroare că 
„omiterile” nu sînt chiar întâmplătoare. Căci în golul lor apar 
intenţiile urmărite. În primul rând a nu se îndrepta atenţia 
cititorilor către recunoaşterea unanimă de care s-a bucurat 
Mircea Eliade prin mediile academice. În al doilea rând spre a 
putea lansa în eter zvonul că „since the 1970s his position at 
the time was frequent topic of criticism” (en.wikipedia.org, 7 
aprilie 2007), ceea ce consonează cu „Dosarul Eliade” 
contrafăcut şi publicat în 1972 de revista „Toladot” din Israel 
spre blocarea candidaturii la Premiul Nobel, dar distonează 
evident cu ceea ce constatase Mac Ricketts în 1973 şi a scris 
în iulie 1981 referitor la popularitatea şi succesul de care s-a 


bucurat în America Eliade, aşa cum 
nici un alt profesor de istoria religiilor 
nu se mai bucurase vreodată. 

În al treilea rând, omiterea 
distincțiilor academice oferite „celui 
mai mare istoric al religiilor din 
secolul XX” are darul de a face 
posibilă împărțirea în două a ponderii 
unei afirmaţii trecută de B. Rennie 
în Enciclopedia britanică şi de acolo 
trecută (prin traducere) în alte 
wikipedii: unii consideră filosofia lui 
Eliade ca fiind «a crucial contribution 
to the study of religion, and some 
seeing him as an obscurantist whose 
normative  assumptions are 
unacceptable » (Encyclopaedia 
Britannica online, 7 aprilie 2007). 

Plasarea lui Mircea Eliade, 
inițial cu o pondere de 50%, în cea 
de-a doua categorie, este completată 
în Wikipedia franceză (si română) cu 
citarea unei făcături după tipicul 
textelor lui Leonte Răutu din „Lupta 
de clasă”. Desigur spre a înclina 
balanța în direcția urmărită de mafioții 
care dirijează din umbră wikipedia 
zisă «liberă», şi neutră din punct de 
vedere politic, dar în fapt lipsită de 


Aaa libertate în măsura în care fişele 
personalităţilor de mare anvergură (precum Mircea Eliade) 


sînt astfel alcătuite spre a reflecta neclintit poziţia dorită de 
cei care au pus mâna pe aceste enciclopedii on-line 
nerecomandate studenţilor de la universităţile occidentale de 
prestigiu (vezi Isabela Vasiliu-Scraba, Wikipedia citită printre 
rânduri, pe hârtie în rev. „Vatra veche”, Târgu Mureş, 2/2014, 
pp. 46-50). Făcătura poartă titlul: Imposture et pseudoscience. 
L'suvre de Mircea Eliade (Lille, Presse Universitaires du 
Septentrion, 1998 ; vezi şi cartea din 1993 a aceluiaşi autor, 
Mitologii ale secolului XX, tipărită în româneşte de Polirom în 
2003 la care face referire Petru Ursache în vol. Antropologia, o 
ştiinţă neocolonială, Ed. Eikon, Cluj-Napoca, 2014, pp. 279- 
291). Autorul ei „ridică multe probleme, înainte de toate, de 
etică profesională” observa cu justeţe profesorul Petru Ursache 
(op. cit., p. 280). 

Făcăturile din 1993 şi din 1998 aparțin unui profesor 
de la Universitatea „Charles de Gaulle”, Lille3, tradus de editura 
care a inițiat colecția „Biblioteca I. P. Culianu” în care s-a gândit 
să cuprindă corespondența dintre marele Mircea Eliade şi 
asistentul de română de la Groningen, devenit profesor de 
italiană în America (1988-1989) şi aflat pe punctul de a fi angajat 
la Chicago pe post de profesor asociat de istoria religiilor în 
1991, când a fost asasinat. 


Isabela VASILIU-SCRABA 


(Continuare în pag. 22) 

Trubadurul Tăcerii* 


„poemul cu lacrimi”: „poet rămân, să beau lacrima lumii”), 
sunt „bocet de seară”, „..dor de n-aş avea/ Schit nu mi-ar fi 
inima/ unde intră rând pe rând / Toate mierlele plângând”), 
„bocet senin”” cântă inimă mireasă/ Că de azi te duci de-acasă/ 
În acasa Cerului/ La pridvorul Mielului”), sunt „elegii de ultimă 
toamnă” , „frunză , ce-ai fost cântec numa/ Astăzi te-ncununi cu 
bruma/ Şi te spovedeşti în stea/ şi adormi pe fața mea”), şi 
chiar „cântec de cimitir”. 

Un gen de poezie, în definiție proprie, prin crearea 
unui cuvânt nou (prin tehnica sugestivă a compunerii de 
„cuvinte valiză”) este „simfopoemul”, (Bradul interzis, 
Revolverul înflorit), denumire care sugerează prin sine 
caracteristicile de poem lung, cu fraze muzicale multiple, într- 
un întreg simfonic, printr-o tramă epică, o metaforă dezvoltată 
simbolic, o povestire-parabolă (ca trandafirul cosit de cerber, 
din Fuga de cerber.) 

Piloni ai versurilor sale sunt Tăcerea şi Cuvântul, 
Poezia este glasul tainic al Tăcerii, prin Cuvântul cu puterea 
unui descânt: „Mă lepăd de cuvinte şi-s Cuvânt/ În PreaCuvântul 
lumii ce-i mirarea/ În care arde-voi ca-ntr-un descânt”. „Am fost 
trubadurul Tăcerii/ Şi am divorţat de tăceri / În ziua eternului 
Ieri / La ora preaînsingurării”. Prenumele, extrapolat ca o 
semnătură-blazon, „Traianus”, e o asumare a originii 
înnobilatoare dată de vremea lui Decebal şi Traian, pe care o 
vrea prelungită ca scut în timpul rusificării la prezent continuu. 


Mircea Eliade şi brațu NILE al Inchiziției 
comuniste 


Or, dacă ţinem cont de întâia publicare la Lille a 
doctoratului de stat pe care Culianu l-a trecut, la limita timpului 
admisibil, cu teza Recherches sur les dualismes d'Occident. 
Analyse de leurs principaux mythes (Lille-Theses, 1989), 
publicată apoi la Paris în 1990, de editura care i-a scos post- 
mortem academicianului Mircea Eliade, Dictionnaire des 
religions (Plon, 1990), n-ar fi exclusă posibilitatea ca doctoratul 
de stat să fi fost luat în 1987 de conferenţiarul de română de la 
Groningen (cu gradul de conferenţiar primit în ian. 1986) la 
Universitatea din Lille şi nu la Sorbona, cum spunea în Italia 
Culianu în 1990. Fiindcă este dificil de crezut că după moartea 
lui Eliade, profesorul Michel Meslin (agasat încă din 1980 de 
arivismul lui Culianu pe care l-a acceptat cu greu după doctoratul 
de troisieme cycle şi numai la insistențele lui Mircea Eliade, 
vezi Dialoguri întrerupte, Polirom, laşi, 2004 şi articolul lui 
Şerban C. Andronescu, A fost Culianu „discipolul” lui Eliade?) 
să fi tolerat în lucrarea de stat a lui I. P. Culianu (susținută în 
ianuarie 1987) „tratamentul pe care îl aplică maestrului său în 
notele de la teza sa de doctorat” (vezi St. Stoenescu, în rev. 
„Origini. Romanian Roots”, vol. XIII, no. 6-7-8/ 132-133-134, 
June-July-August 2008, numărul dedicat lui Mircea Eliade, p.67). 
Pentru Universitatea din Lille ar pleda aşadar data primei 
publicări (în 1989) la Lille a tezei chiar în seria Lille-Theses. 
De ce universitarii din Lille (chiar şi cei dovedind o gândire 
proletcultistă) ar fi introdus o teză de la Sorbona pe care s-o 
cuprindă în colecţia „Lille-Teses”? Ciudată apare şi graba cu 
care, în lucrarea de doctorat (susținută la Lille? La Sorbona?), 
Culianu a dovedit că a uitat ce singur scrisese în 1978: „Datoriile 
mele de recunoştinţă față de Mircea Eliade sînt profunde şi 
complexe”. 

De fapt, nerecunoştința sa o dovedise din plin în 
1985 prin textul „incorect” publicat de I.P. Culianu în „Nouvelle 
Acropole”, la câteva luni după ce Eliade îl ajutase să publice 
(în 1984) la editurile prestigioase care-l publicau pe el teza de 
troisieme cycle de la Sorbona şi teza de licenţă de la Facultatea 
de italiană din Bucureşti (adusă din țară de profesorul Cicerone 
Poghirc) pentru care asistentul de română de la Groningen îl 
ruga pe Eliade în 18 sept. 1978 să facă o prefaţă (la cartea sa 
„de popularizare despre filosofia Renaşterii”). Patru ani mai 
târziu, în februarie 1982, Eliade a scris prefața solicitată pentru 
Eros şi magie în Renaştere după ce autorul mai amplificase 
lucrarea de licență. Presat de Payot, care-i scrisese că altfel nu 
publică teza de troisieme cycle a lui Culianu, pe 1 august 1984 
Mircea Eliade a redactat şi pentru Experiențe ale extazului un 
text scurt (excesiv de amabil şi de încurajator pentru tânărul 
autor) la o carte despre care-i scrisese lui Culianu că „primii 
cititori n-au fost prea entuziasmați. Punctul lor de vedere: 
prezinți, cum spun, numai status questionis; aşteaptă 
interpretarea pe care o anunțţi...” (Mircea Eliade). 

Prin articolul scris în 1985 (care a „răcit” relaţiile 
sale cu Eliade) intitulat M. Eliade e lunga Iotta contro il razzismo 
(articol introdus de comunistul Marin Mincu în volumul Mircea 
Eliade e I'Italia, Milano, Jaca Book, 1987, comunist căruia 
Culianu îi datora oarecum şi postul de la Groningen), aşa-zisul 
discipol s-a alăturat detractorilor lui Mircea Eliade sub pretextul 
că îl „apără” de aceştia. Acelaşi lucru ar fi voit Culianu să-l facă 
din 1978 în monografia Eliade, în nişte anexe pe care editorul 
din Assisi le-a îndepărtat, să nu apară prea evident felul angajării 
politice a lui Culianu care scria din Occident în vara anului 
1985 şi note despre Eliade către Securitatea română (în vol. 
Eliade în arhiva Securităţii, Ed. Mica Valahie, Bucureşti, 2008, 
pp. 230-233). 

In ciuda „răcirii” relațiilor, Mircea Eliade a fost atât 
de generos cu autorul articolului care l-a deranjat, încât s-a 
zbătut pe la forurile universitare de la Chicago să-i ofere (către 
sfârşitul anului 1985) conferenţiarului de română de la 
Groningen posibilitatea de a ţine în primăvara anului 1986 
două conferințe de istoria religiilor la universitatea americană 
unde el predase trei decenii. Ocazie neratată de Culianu care 
a vorbit atunci şi de persecutarea evreilor în vremea celui de- 


al doilea război mondial, pentru că-i părea oarecum 
asemănătoare persecuției vrăjitoarelor din evul mediu. 


Isabela VASILIU-SCRABA 


Mihail Sadoveanu (2) 


girează noua literatură, e drept, printr-o scriere mincinoasă, 
„ruşinoasă”, nicidecum de prim raft axiologic. Şi pare a confirma 
reproşurile controversatului Pamfil Şeicaru, formulate într-o 
celebră Scrisoare deschisă (1954), amintind acolo demisia 
morală, ascunzişurile sufleteşti şi „ruleta prieteniei”, 
arghirofilia şi „frenezia” dezonoarei, deloc străine prozatorului, 
neîncercat de „povara” vreunei convingeri! 

Şi Pavel Ţugui, reconstituind, din interior, contextul 
instituțional al epocii, violent politizată, recunoscând 
numeroasele „obstrucții şi situaţii absurde” (16, 5), rigiditatea 
directivelor etc., găsea că laudele sadoveniene erau o „pledoarie 
exagerată”. Curios, în pofida acestui tribut ideologic, Sadoveanu 
nu beneficia, crede P. Țugui, de o „protecţie oficială”; ca 
dovadă, capricioasa istorie a reeditărilor, cu un adevărat blocaj 
în intervalul 1948-1953. E vorba, desigur, de marile titluri 
interbelice, trecute prin cavalcada referatelor şi coreferatelor, 
cu numeroase şedinţe, demiteri, „prefaceri contradictorii” şi 
„epuizante confruntări” (16, 23), stârnind mânia maestrului. 
Sadoveanu condamnă „amestecul unor redactori”, se plânge 
lui P. Groza şi unor lideri PMR. Tânărul Țugui, uns din iunie 
1951 şef al secţiei de literatură şi artă din C.C., respinge 
modificările solicitate de diverse edituri şi foruri şi va fi lăudat 
de Sadoveanu însuşi („mulțămit”), ca „cetitor serios” (16, 24). 
În discuţii prelungite, tensionate, reclamând „rezolvări 
principiale” erau chestiuni „delicate”: coloratura religioasă a 
scrierilor, misticismul, „ambițiile expansioniste” ale lui Duca 
Vodă (în Zodia Cancerului), invocarea unor toponimice din 
Basarabia şi Bucovina etc. Până la urmă, prin vocea lui Leonte 
Răutu, în numele conducerii de partid, se acceptă ca „oportună” 
reeditarea scrierilor sadoveniene. Brutala politizare a literaturii 
şi literaturizarea politicii, constata M. Niţescu, erau 
comandamentele epocii, impunând, ca esență a realismului 
socialist (confundat, regretabil, de exeget cu proletcultismul), 
„fuga de realitate” (17). 

Cel care căutase statornic „lumina şi bunătatea” (cum 
mărturisea, în 1942, într-un interviu), aflându-le într-un trecut 
foarte îndepărtat sau în bunacuviință țărănească, prelungită 
arhaic în textura unui vast poem al naturii, de anvergură 
epopeică, se dezice, la sfârşit de drum, de propriu-i crez. Cu 
unele excepții, operele senectuțţii îl exprimă parţial sau chiar 
caricatural, constata D. Micu (18, 248). Şi criticul adaugă: 
«niciodată oamenii lui Sadoveanu nu vorbesc fără „stil”» (18, 
252). Or, povestitorul, trecut prin „şocul” unor adaptări, 
abandonează vorbirea protocolară a personajelor, plonjând într- 
o fabuloasă irealitate, în favoarea tezelor propagandistice, de 
cumul clişeistic, acceptate grabnic, dar străine, totuşi, 
inaderente ființei sale. Amurgul sadovenian, pliat noii politici 
culturale, nu poate eclipsa, însă, măreția prozatorului, 
recuperând o vastă arhivă a sufletului românesc. 

Ca să fim drepți, deşi G. Călinescu descoperea, în 

1960, în noua literatură sadoveniană o „entuziastă înțelegere 
a prezentului”, salutând era socialistă „în stil măreț biblic” 
(19, 197), modelul - ca prim capitol al literaturii „noi” — 
acționase „dizolvant” în anii '50 (20, 56); abia mai târziu, prin 
revizitarea capodoperelor, lecţia sadoveniană îşi dezvăluie 
modernitatea. Recitit, vechiul Sadoveanu „pune în paranteze” 
producţia sa de după 1944 (20, 56), iar noile lecturi îi asigură 
o nouă actualitate, dezvăluindu-ne un scriitor „nebănuit”, 
confirmându-i măreția statuară. Îmbucurător e că şi noii critici 
(unii, să nuanțăm) îl recomandă pe cel care, cu un secol în 
urmă, era - după lorga - „cel mai cetit şi iubit” nuvelist; ca 
„tipic autor de manual”, generând efecte „perverse” 
(obligativitate, saturație, refuz etc.), totuşi, „neclintit” în 
canonicitatea sa, Sadoveanu ni se oferă, zicea inspirat Marius 
Chivu, evergreen... 
P.S. Greu de crezut, aşa cum, recent, vrea să ne încredințeze 
Mircea Malița, într-un interviu „smuls” de Ilie Rad (v. România 
literară, nr. 14/5 aprilie 2013, p. 12-13) că „Roller şi Răutu, nu 
ieşeau din vorba lui” (a lui Sadoveanu, n.n.), un monumental 
taciturn, se ştie. Aflaţi la Paris, în aprilie 1949, la Congresul 
Partizanilor Păcii, conducând delegația RPR (8 persoane, 
printre care şi Zaharia Stancu), cei doi oficiali, precizează dl. 
Malița (atunci, „secretarul temporar” al lui Sadoveanu), „se 
temeau de el” (?!). Poate doar la manifestarea pariziană 
(acceptăm), marele prozator - cap de afiş — fiind asaltat de 
organizatori şi invitați... 


Adrian Dinu RACHIERU 

Migdale dulci-amare 


Eram sigură că le voi face o surpriză plăcută domnilor Dan 
Cristea, Horia Gârbea, Adrian Popescu, Gabriel Chifu! Când 
colo, lor, fotografiile mele le-au trezit amintiri de... groază. 
Măcar lui Gabriel Chifu i-a trecut repede, Marele Premiu al 
FestLit — Cluj 2014, pe care şi l-a adjudecat, desigur că i-a şters 
orice amintire cu Animale Floriene Fioroase. Noroc de 
profesorul Mircea Muthu, mai puţin sperios, beneficiar de scurtă 
durată al ham-hamurilor protejaţilor mei, care a salvat onoarea 
fricomusafirilor de odinioară şi m-a ajutat să aleg, cu două zile 
înainte de deschiderea salonului, fotografiile cele mai expresive. 

Câstigătorul tombolei din cadrul vernisajului a fost Răzvan 
Vancu, care, având dreptul, şi-a ales o lucrare de Laura Poantă. 

Nu a fost frumos să îți tratezi oaspeţii cu reprize de spaimă 
- atunci când, mândră de populaţia ta canină, i-ai adus buluc pe 
componenții săi în sufragerie ca să fie admirați şi mângâiați de 
musafirii tăi, - veţi pune punctul pe toate literele I din 
încheierea textului, Vajnici Apărători Ai Mediului Sodomizat 
De Maşinile Celor Care Țipă Din Răsputeri Moarte Poluării! 
Nu pot decât să îmi cer scuze celor care mi-au trecut pragul 
pentru faptul că nu m-am gândit că lor li se poate face frică de 
familia mea de ham-ham-uri. Desigur că nu este plăcut să vină 
în fuga cea mai mare, cum se spune în termeni militari, spre 
tine vreo cinci animăluţe, fioroase la prima vedere. Scuze 
oameni buni, foşti terorizați! Acum au rămas doar patru, aşa că 
poftiți cu încredere!!! 


Florica BUD 


Lexiconul figurilor căjvănare 

toți din generaţia optzecistă — de la Liviu Antonesei, Virgil 
Podoabă sau Vasile Spiridon pîna la regretații Alexandru Muşina 
şi Gheorghe Crăciun - vedeam în pensionare un moment 
eliberator, eu având şi o părere foarte proastă despre cei ce, 
asemeni unor Alexandru Zub, Alexandru Andriescu, Liviu 
Leonte, Gavril Istrate, Vasile Adăscăliței, nici la şaptezeci de 
ani nu se lăsau duşi - decât poate cu picioarele înainte - din 
universitarul edicul, amintindu-şi de cedarea locului celor tineri 
doar când era vorba de propriile lor odrasle sau nepoți, 
adormind la catedră, intrând în sala de curs deschişi la şliț sau 
beți, mormăind acelaşi curs indigest decenii în şir...pentru o 
leafă «nesimțită». În loc să călătorească, să citească, să meargă 
la concerte ori să scrie opul magn al vieţii lor, se hârâiau 
pentru birouri, doctorate plagiato-cumetriale, rătăceau ca nişte 
huhurezi pe coridoarele instituţiei şi erau, în cele din urmă, 
păcăliți ca nişte copii tembeli cu sforăitorul titlu de professor 
emeritus ce, spus pe şleau, nu însemnează decât pensionar. 
O TEMPORA, O MORES, O HUMORES! Ilustrau perfect 
doctrina marxiană a alienării, mergând ei la facultate în virtutea 
inerției, învârtind la roata noriei precum caii zarzavagiilor 
andaluzi. Din fericire, Bătrînul Urs nu era, în adâncul inimii 
sale, din stirpea acestora. Elogiul senectuţii pensionare îl 
făcea în stil curat noician.) 


Luca PIŢU 


Modiano, miza în literatură 


netrebnic. De un an, iată, îi tot strig nevestei mele: «Nu mai 
vreau nimic! Nu mai doresc nimic altceva decât să dorm, să 
dorm!», acestui «să dorm» dându-i adesea înțelesul cel mai 
grav. Tot ce am realizat mi se pare rău mirositor (s.n.)”. „N-am 
scris nimic de-a lungul anilor, care să înveţe pe cititor ceva 
pozitiv, nesofisticat”. „Să (sic!) adeveresc spusele lui N. 
Manolescu de acum vreo 15 ani, anume că, după Dicţionarul 
onomastic din 1969, aproape toate cărțile lui M.H.S. aspiră la 


statutul de «dilizibile». 


Ştefan Ion GHILIMESCU 


